《太公哀晚遇》
唐代·常建

日出渭流白，文王畋猎时。钓翁在芦苇，川泽无熊罴。

诏书起遗贤，匹马令致辞。因称江海人，臣老筋力衰。

迟迟诣天车，快快悟灵龟。兵马更不猎，君臣皆共怡。

同车至咸阳，心影无磷缁。四牡玉墀下，一言为帝师。

王侯拥朱门，轩盖曜长逵。古来荣华人，遭遇谁知之。

落日悬桑榆，光景有顿亏。倏忽天地人，虽贵将何为。

作者简介：常建(708-765)，唐代诗人，字号不详，有说是邢台人或说长安（今陕西西安）人，开元十五年与王昌龄同榜进士，长仕宦不得意，来往山水名胜，过着一个很长时期的漫游生活。后移家隐居鄂渚。天宝中，曾任盱眙尉。